ปรับหมากกลยุทธ์ ภาคบ่าย – บล.เอเซีย พลัส
บริษัทหลักทรัพย์ เอเซีย พลัส สรุปทิศทางและแนวโน้มตลาดบ่ายนี้
8 มิ.ย. 2558

เริ่มเห็นแรงขายสวนประปรายในหลายกลุ่มอุตสาหกรรม บ่ายนี้ดูกรอบ 1,500-1,511 จุด ถ้าปิดตัวเหนือ 1,511 จุดได้ก็ดีไป แต่หากปิดต่ำกว่า 1,5อ00 จุดภาพจะพลิกกลับไปลบอีกครั้ง  กลยุทธ์ยังคงให้ระวังการลงทุน และเน้นไปที่หุ้นเด่นรายตัว เช่น หุ้นส่งออก  HANA, VNG, TUF และ หุ้น Earning Play STPI  
 
มุมมองและการวิเคราะห์
– ช่วงเช้า SET lndex ปรับลดลง 0.18% แม้จะเป็นการปรับลดลงเพียงเล้กน้อย แต่ก็เริ่มเห็นสัญญาณการทยอยขายทำกำไรของแต่ล่ะกลุ่มอุตสาหกรรม โดยเฉพาะกลุ่มที่มีการไล่ซื้อเก็งกำไรเมื่อวันศุกร์ทีผ่านมา เช่น กลุ่มปิโตรจากที่บวกเมื่อวันศุกร์กว่า 1.78% วันพลิกกลับมาลง 1.35% ส่วนกลุ่มอื่นๆ อย่าง วัสดุก่อสร้าง อสังหาฯ พลังงาน ธนาคารฯ มีการปรับลดลงเล็กน้อย 0.2%, 0.19%, 0.31%, 0.35% จากที่ปรับเพิ่มขึ้นแรงเมื่อ 5 มิ.ย.58 กว่า 2.09%, 1.33%, 1.27%, 1.06%  
– ตามปกติแล้วการฟื้นตัวแรงหลังจากที่มีการปรับฐานหนัก ดัชนีควรต้องมีการบวกต่อเนื่อง เช่นเดียวกับกลุ่มอุตสาหกรรมหลัก โดยเฉพาะกลุ่ม Big Cap หรือกลุ่มหุ้น Bull Ship ควรต้องมีการไล่ขึ้น แต่หากเกิดการขายทำกำไรจนทำให้การปรับเพิ่มสะดุดลง อาจเป็นการบ่งบอกถึงความไม่เสถียรของแรงซื้อเก็งกำไรที่เข้าไล่เมื่อวันศุกร์ที่ผ่านมา ซึ่งก็ต้องติดตามว่าสุดท้ายแล้ว ช่วงบ่ายดัชนีจะอ่อนตัวลงต่อจนลงไปต่ำกว่า 1,500 จุดหรือไม่
– กรอบการเคลื่อนไหวหลักๆในช่วงบ่ายจะอยู่ที่ 1,500 – 1,511 จุด หากมีการฟื้นตัวขึ้นจนปิดตัวในระดับใกล้เคียงหรือมากกว่า 1,511 จุด จะแปลว่าแรงซื้อที่เข้าไล่ราคาในช่วง 1-2 วันที่ผ่านมายังคงมีกำลังดีอยู่ แต่หากลงปิดต่ำกว่า 1,500 จุด อาจเป็นไปได้ว่าจังหวะการไล่ราคาจบลงแล้ว ซึ่งอาจทำให้ดัชนีต้องกลับลงไปทดสอบ 1,480 จุดอีกครั้ง 
– วันที่ 10 มิ.ย.2558 กนง. จะมีการประชุมอีกครั้งหนึ่งซึ่งต้องติดตามต่อไปว่าจะมีการปรับลดอัตราดอกเบี้ยนโยบายลงมาอีกครั้งหรือไม่ หลังจากที่ในการประชุม 2 ครั้งที่ผ่านมาได้ปรับลดไปแล้วรวม 0.5% มาอยู่ที่ 1.50% ทั้งนี้ในความเห็นของฝ่ายวิจัย ASPS คาดว่าอัตราดอกเบี้ยนโยบาย ณ สิ้นปี 2558 น่าจะปรับลดลงไปอยู่ที่ 1-1.25% ซึ่งหมายความว่าการประชุมอีก 5 ครั้งที่เหลือของปี 2558 น่าจะเห็นการปรับลดอัตราดอกเบี้ยได้อีก ทั้งนี้การปรับลดอัตราดอกเบี้ยที่จะเกิดขึ้นน่าจะมีเป้าหมายหลักเพื่อผลักดันภาคการส่งออกซึ่งจะได้ประโยชน์จากเงินบาทที่อ่อนค่าลง ซึ่งหากสถานการณ์ดำเนินไปตามคาดก็น่าจะทำให้หุ้นในกลุ่มส่งออกสามารถ Outperform ตลาดได้ ซึ่งหุ้นเด่นในกลุ่มได้แก่ HANA ([email protected]) อีกทั้งราคาหุ้นปัจจุบันยังให้ Dividend Yield อีกกว่า 4% ซึ่งเป็นผลตอบแทนที่สูงจูงใจ
 
กลยุทธ์การลงทุน Investment Tactic  :  กลยุทธ์หลักวันนี้ยังให้เน้นหุ้นส่งออก HANA, VNG, STA
– หุ้นเด่นเดือน มิ.ย.58 เน้น High Dividend ASK, LPN, lNTUCH, TTW, TVO 
– หุ้นที่ได้ประโยชน์จากเงินบาทอ่อนค่า HANA, KCE, VNG, TUF, STA 
– Portfolio Update : ASK , STA, STPl, PTTGC, VNG